sagorsarker/bangla-wikipedia huggingface dataset:
এভিয়ারী ও ইকো-পার্ক, রাঙ্গুনিয়া, চট্টগ্রাম

এভিয়ারী ও ইকো-পার্ক, রাঙ্গুনিয়া, চট্টগ্রাম (পূর্বনাম: শেখ রাসেল পক্ষিশালা ও ইকোপার্ক) বাংলাদেশের চট্টগ্রামের রাঙ্গুনিয়ায় অবস্থিত পক্ষিশালা ও ইকোপার্ক। বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র শেখ রাসেলের নামে নামকরণ করা হয়েছিল। ২০২৫ সালের মে মাসে এর নাম থেকে শেখ রাসেল বাদ দেওয়া হয়।
২০১০ সালের ৭ আগস্ট শেখ রাসেল এভিয়ারি ও ইকোপার্কের ভিত্তিপ্রস্তর স্থাপন করা হয়। ২০১৩ সালের ১৩ নভেম্বর প্রধানমন্ত্রী শেখ হাসিনা ভিডিও কনফারেন্সের মাধ্যমে পার্কটির আনুষ্ঠানিক উদ্বোধন করেন। প্রকল্পটির তৃতীয় সংশোধনী ২০২৫ সালে জাতীয় অর্থনৈতিক পরিষদের নির্বাহী কমিটিতে উপস্থাপন করা হয় এবং এর জন্য ৪০ কোটি ৪ লাখ ৩১ হাজার টাকা বরাদ্দ রাখা হয়।
এই পার্কে প্রায় ২০০টি বিলুপ্তপ্রায় ও বিরল প্রজাতির দেশি পাখি সংরক্ষিত রয়েছে। উল্লেখযোগ্য প্রজাতির মধ্যে রয়েছে বাবুই, দোয়েল, শ্যামা, শালিক, ঈগল, শকুন, বুলবুলি, পেঁচা, হলদে পাখি, টুনটুনি, টিয়া, ঘুঘু, মাছরাঙা ও সাদা বক। এছাড়া আফ্রিকার পলিক্যান, সোয়ান, রিং ন্যাক, ইলেকট্রাস প্যারট এবং ম্যাকাওসহ বিভিন্ন বিদেশি পাখিও সংরক্ষিত হয়েছে।
পাখির সংরক্ষণ ছাড়াও পার্কটিকে পরিবেশবান্ধব ও পর্যটনবান্ধব করে তুলতে বিভিন্ন অবকাঠামো নির্মাণ করা হয়েছে। এর মধ্যে রয়েছে পাখির উপযোগী বাগান, পর্যটকদের জন্য রেস্টহাউস, ঝুলন্ত সেতু, আধুনিক রেস্তোরাঁ, লেক, হেলানো বেঞ্চ, ওয়াচ টাওয়ার এবং শিশুদের জন্য বিনোদনের ব্যবস্থা। পার্কের চারপাশে বিশেষ ধরণের জাল দিয়ে ঘিরে রাখা হয়েছে যাতে পাখিরা নিরাপদে বিচরণ করতে পারে।
পার্কে প্রায় ৭১ হাজার ভেষজ ও অন্যান্য গাছ এবং ৩০ হাজার সৌন্দর্যবর্ধক গাছ রোপণ করা হয়েছে। এছাড়াও হরিণ বিচরণক্ষেত্র ও কুমির প্রজনন কেন্দ্র প্রতিষ্ঠা করা হয়েছে। বিশ্ববিদ্যালয় পর্যায়ের শিক্ষার্থীদের জন্য প্রাণিজগৎ বিষয়ে গবেষণার সুযোগও রাখা হয়েছে।
পার্কে সংযোজন করা ক্যাবল কারটি পার্কের আকর্ষণ বৃদ্ধি করেছে। এটি ভূমি থেকে প্রায় ২০০ ফুট উচ্চতায় প্রায় আড়াই কিলোমিটার দীর্ঘ পথ অতিক্রম করে, যা এক পাহাড় থেকে অন্য পাহাড়ে যাওয়ার সুযোগ দেয়। ওপরের দিকে বিস্তৃত নীল আকাশ ও নিচের দিকে লেক ও সবুজ বন পার্কটির প্রাকৃতিক সৌন্দর্যকে বাড়িয়ে তোলে।
এটি বাংলাদেশের চট্টগ্রাম জেলার রাঙ্গুনিয়া উপজেলার কোদালা বন বিটের হোসনাবাদ ইউনিয়নের দক্ষিণ নিশ্চিন্তাপুর এলাকায় অবস্থিত। চট্টগ্রাম নগরীর বহদ্দারহাট বাস টার্মিনাল থেকে চট্টগ্রাম-কাপ্তাই সড়ক ধরে বাসযোগে প্রায় এক ঘণ্টায় পৌঁছানো যায়।
পার্কটি ৫২০ একর জায়গা জুড়ে বিস্তৃত। ২০১৩ সালের ১৩ নভেম্বর তৎকালীন প্রধানমন্ত্রী শেখ হাসিনা টেলি কনফারেন্সের মাধ্যমে এটির উদ্বোধন করেন, যার ভিত্তিপ্রস্তর স্থাপন করা হয় ২০১০ সালের ৭ আগস্ট।
উজিরপুর টিলা

উজিরপুর টিলা বা উজিরপুর ঢিবি বাংলাদেশের কুমিল্লা জেলার একটি অখননকৃত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। এটি চট্টগ্রাম বিভাগের কুমিল্লা জেলার চৌদ্দগ্রাম উপজেলার, উজিরপুর ইউনিয়নে অবস্থিত।
আবদুল মজিদ (সুনামগঞ্জের রাজনীতিবিদ)

আবদুল মজিদ (অজানা - ২০ এপ্রিল ২০১৯) ছিলেন একজন বাংলাদেশি রাজনীতিবিদ, মুক্তিযোদ্ধা, আইনজীবী ও শিক্ষাবিদ। তিনি সুনামগঞ্জ-৫ আসনের সংসদ সদস্য ছিলেন।
আবদুল মজিদ ১৯৮০ সালে দোয়ারাবাজার মডেল উচ্চ বিদ্যালয়ের প্রতিষ্ঠাতা প্রধান শিক্ষক হিসেবে যোগদান করেন এবং ১০ বছর শিক্ষকতা করেন। ১৯৮৯ সালে তিনি আইন পেশায়ও জড়িত হন। ২০০৯ সাল থেকে ৫ বছর তিনি সুনামগঞ্জ জজকোর্টের কৌঁসুলির (পিপি) দায়িত্ব পালন করেন।
আবদুল মজিদ ১৯৭১ সালে বাংলাদেশের স্বাধীনতা যুদ্ধ শুরু হলে তিনি মুক্তিযুদ্ধে অংশগ্রহণ করেন।
আবদুল মজিদ সুনামগঞ্জ জেলার প্রতিষ্ঠাকালীন জেলা পরিষদ সদস্য ছিলেন।
তিনি ১৯৯১ সালের পঞ্চম জাতীয় সংসদ নির্বাচনে সুনামগঞ্জ-৫ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।
তিনি ১৯৯৬ সালে সমৃদ্ধ বাংলাদেশ আন্দোলন দলে যোগ দিয়ে ১২ জুন ১৯৯৬ সালের সপ্তম জাতীয় সংসদ নির্বাচনে সুনামগঞ্জ-৫ আসন থেকে পরাজিত হন।
২০০১ সালের অষ্টম জাতীয় সংসদ নির্বাচনে তিনি জাতীয় পার্টির নেতৃত্বাধীন ইসলামী জাতীয় ঐক্য ফ্রন্টের প্রার্থী হিসেবে সুনামগঞ্জ-৫ আসন থেকে পরাজিত হন।
২০০৯ সাল থেকে সুনামগঞ্জ জেলা জাতীয় পার্টির সভাপতি হিসেবে নির্বাচিত হন। এর পূর্বে তিনি ভারপ্রাপ্ত সভাপতি হিসেবে দায়িত্ব পালন করেছেন।
আবদুল মজিদ শ্বাসকষ্টজনিত আইএলডি রোগের ফলে ২০ এপ্রিল ২০১৯ সালে সিলেট এম.এ.জি. ওসমানী মেডিকেল কলেজ ও হাসপাতালে চিকিৎসাধীন অবস্থায় মৃত্যুবরণ করেন।
নুজহাত পারভীন

নুজহাত মসিহ পারভীন (জন্ম: ৫ সেপ্টেম্বর ১৯৯৬) একজন ভারতীয় আন্তর্জাতিক নারী ক্রিকেটার। তিনি মধ্যপ্রদেশের অনূর্দ্ধ-১৬ ফুটবল দলের সাবেক ফুটবল অধিনায়ক ছিলেন, ২০১১ সালে তিনি সিঙ্গারাউলি জেলা ক্রিকেট দলের সাথে যোগ দেন। ২০১৬ সালের নভেম্বরে তিনি ওয়েস্ট ইন্ডিজের বিরুদ্ধে টি-টোয়েন্টি আন্তর্জাতিক সিরিজের জন্য ভারতীয় জাতীয় ক্রিকেট দলের হয়ে অভিষেক হয়। পারভিন মূলতঃ উইকেটরক্ষক-ব্যাটসম্যান হিসেবে খেলে থাকেন।
নুজহাত মসিহ আলম এবং নাসিমা বেগমের কন্যা। তার ৪ ভাইবোন রয়েছে - বড় ভাই আমির সোহেল, বড় বোন নিমাত পারভিন, ছোট বোন আসিয়াহ পারভিন এবং ছোট ভাই অয়ন আশরাফ সোহেল।
তিনি সিংরুলিতে জন্মগ্রহণ করেন এবং মধ্যপ্রদেশ ও কেন্দ্রীয় অঞ্চলের হয়ে ঘরোয়া ক্রিকেট খেলে থাকেন।
পিরোজপুর রিভারভিউ ইকোপার্ক

পিরোজপুর রিভারভিউ (পিরোজপুর ডিসি পার্ক নামেও পরিচিত) পিরোজপুরের বলেশ্বর নদীর তীরে অবস্থিত ইকোপার্ক। ২০১০ সালে এটি তৈরি করা হয় এবং ২০১৪ সালে পিরোজপুর জেলা কমিশন অফিসের ওপর এর সার্বিক দায়িত্ব অর্পিত হয়। ২০১৫ সালে বনবিভাগ জলবায়ু পরিবর্তন ট্রাস্ট ফান্ডের অর্থায়নে পার্কটির উন্নয়ন করার প্রকল্প হাতে নেয়।
ইকোপার্কটি পিরোজপুর জেলা সদর থেকে ২.৫ কিলোমিটার দূরে নামাজপুর গ্রামে অবস্থিত।
সামাজিক বন বিভাগের অর্থায়নে ২.৫৪ হেক্টর জমিতে নির্মিত হয়েছে পার্কটি। ২০০৭ সালে সাবেক জেলা প্রশাসক মনছুর রাজা চৌধুরী পার্কটি স্থাপনের উদ্যোগ নেন। ইকোপার্কটিতে রয়েছে কৃত্রিম ঝরনা আর পাহাড়ের নিদর্শন। নদীঘেঁষে একটি রাস্তা রয়েছে এবং রয়েছে পাঁচতলা বিশিষ্ট একটি ওয়াচ টাওয়ার। পার্কটিতে একটি হ্রদ রয়েছে এবং হ্রদের উপর দুটি কাঠের সেতু আছে। পার্কটিতে বাগান, দোলনাসহ বিভিন্ন বিনোদনের ব্যবস্থা রয়েছে।
অর্জুনতলা মসজিদ

অর্জুনতলা মসজিদ বাংলাদেশের কুমিল্লা জেলার বরুড়া উপজেলার অর্জুনতলা গ্রামে অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
এটি একটি আয়াতাকার ৩ গম্বুজ বিশিষ্ট মসজিদ যার দৈর্ঘ্য ১১.৬ মিটার এবং প্রস্থ ৬ মিটার। মসজিদের পশ্চিম দেয়ালে ৩টি মিহরাব আছে, মসজিদের এক শিলালিপি অনুসারে এর নির্মানকাল ১৭৮৮ সাল।
সুন্দরবন পশ্চিম বন্যপ্রাণী অভয়ারণ্য

সুন্দরবন পশ্চিম বন্যপ্রাণ অভয়ারণ্য বাংলাদেশের সুন্দরবনের পশ্চিমে সংরক্ষিত ৭১৫ কিলোমিটার এলাকা জুড়েআবস্থিত বন্যপ্রাণের অভয়ারণ্য, যা ইউনেস্কো বিশ্ব ঐতিহ্যবাহী স্থান। এটি পৃথিবীর সবচেয়ে বড় ম্যানগ্রোভ বন সুন্দরবনের বৃহৎ অভয়ারণ্য অঞ্চল। এটি বঙ্গোপসাগরের গঙ্গা, ব্রহ্মপুত্র ও মেঘনা নদীর একত্রিত বদ্বীপে গঠিত। ১০,০০০ বর্গ কিলোমিটার জুড়ে গড়ে ওঠা সুন্দরবনের ৬,০১৭ বর্গ কিলোমিটার রয়েছে বাংলাদেশে এবং বাকি অংশ রয়েছে ভারতের মধ্যে। অঞ্চলটি রাইমঙ্গল নদী দ্বারা বিভক্ত। সুন্দরবনের বাংলাদেশের অভ্যন্তরে, তিনটি বন্যপ্রাণী অভয়ারণ্য রয়েছে: সুন্দরবন পূর্ব, সুন্দরবন দক্ষিণ, এবং সুন্দরবন পশ্চিম।
শকুনের নিরাপদ এলাকা-২ তফসিল অনুসারে সুন্দরবন পশ্চিম বন্যপ্রাণ অভয়ারণ্য শকুনের জন্য নিরাপদ বলে ঘোষিত।
মোহাম্মদ হানিফ (রোহিঙ্গা লিপি উদ্ভাবক)

মোহাম্মদ হানিফ একজন ইসলামি পণ্ডিত যিনি আশির দশকে হানিফি লিপিতে রোহিঙ্গা ভাষার জন্য লিখন পদ্ধতি উদ্ভাবন করেন। রোহিঙ্গা ভাষা এর পূর্বে ল্যাটিন, আরবি, বর্মী ও উর্দু হরফে লেখা হলেও ভাষার জন্য কোন নিজস্ব বর্ণমালা ছিল না। তিনি এবং তার সহযোগীরা ভাষাটির বর্ণমালা উদ্ভাবন করেন। তার নামানুসারে রোহিঙ্গা ভাষার লিপিকে হানিফি লিপি
বলে ডাকা হয়।
রাখাইন রাজ্যের এক রোহিঙ্গা পরিবারে জন্ম নেওয়া মোহাম্মদ হানিফ বর্তমানে বাংলাদেশের একটি মাদ্রাসায় শিক্ষকতা করেন।
ময়নামতি ঢিবি ১ক

ময়নামতী ঢিবি ১ক বাংলাদেশের কুমিল্লা জেলার ময়নামতীতে অবস্থিত একটি প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
খনন কার্য‌ের মাধ্যমে এখানকার ছয়টি দীর্ঘ দেওয়াল, রাস্তা, সংযোগ সড়ক, প্রবেশপথ ও অন্যান্য নিদর্শন পাওয়া গেছে। নিদর্শন অনুযায়ী এখানকার নির্মাণ এলাকার সংখ্যা ১০টি এবং এগুলি ছিল আয়তাকার। এর মধ্যে বৃহৎ নির্মাণ কাঠামো পাঁচটি, মুক্তাঙ্গন পাঁচটি। এছাড়াও এখানে একটি প্রবেশপথ ছিল।
চরমুগুরিয়া ইকোপার্ক

চরমুগুরিয়া ইকোপার্ক বাংলাদেশের মধ্যাঞ্চলের ঢাকা বিভাগের মাদারীপুর জেলায় অবস্থিত ইকোপার্ক।
ইকোপার্কটি মাদারীপুর জেলার মাদারীপুর সদর উপজেলার কুমাড়াখালি মৌজার নয়াচর এলাকায় অবস্থিত।
ইকোপার্কটির আয়তন ৪.২০ হেক্টর। ২০১৫ সালে ইকোপার্কটি তৈরি করা হয়। মূলত বানরের জন্য চরমুগুরিয়া পরিচিত। ২০১৫ সালে বনবিভাগ বানরগুলির জন্য নয়াচর এলাকায় এই অভয়াশ্রম তৈরি করে এদের স্থানান্তরের জন্য, যদিও বানরগুলিকে পুরোপুরি সেখানে নেওয়া সম্ভব হয়নি।
আড়িফাইল মাজার

আড়িফাইল মাজার বা আরিফিল মাজার (জোড়াকবর নামেও পরিচিত) বাংলাদেশের চট্টগ্রাম বিভাগের একটি ঐতিহাসিক স্থাপনা যার অবস্থান ব্রাহ্মণবাড়িয়া জেলার সরাইল উপজেলা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। সমাধিটি সরাইল উপজেলা সদরের আরিফাইল গ্রামে সাগর দিঘীর পাশে অবস্থিত। সদর হতে দূরত্ব প্রায় আধা কিলোমিটার।
স্থানীয় জনশ্রুতি অনুসারে শাহ আরিফ সাধকের নামানুসারে সমাধির নামকরণ করা হয়। সমাধির দক্ষিণ পাশে রয়েছে আড়িফাইল মসজিদ।
শমসের গাজীর কেল্লা, মীরসরাই

শমসের গাজীর কেল্লা বাংলাদেশের চট্টগ্রাম জেলার মিরসরাই উপজেলায় অবস্থিত প্রত্নতাত্ত্বিক স্থাপনা। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থান।
বঙ্গবীর শমসের গাজী ছিলেন ব্রিটিশ বিরোধী বিপ্লবী এবং ত্রিপুরার রোশনাবাদ পরগনার কৃষক বিদ্রোহের নায়ক।
স্ট্যান্ডার্ড চার্টার্ড বাংলাদেশ

স্ট্যান্ডার্ড চার্টার্ড বাংলাদেশ বা স্ট্যান্ডার্ড চার্টার্ড ব্যাংক বাংলাদেশ (সংক্ষেপে এসসিবি বিডি) বাংলাদেশ পরিচালিত একটি বিদেশী বাণিজ্যিক ব্যাংক। যেটি স্ট্যান্ডার্ড চার্টার্ড-এর একটি সহযোগী কোম্পানি। ব্যাংকটি একশত বছরেরও বেশি সময় ধরে ব্যাংকিং কার্যক্রম চালিয়ে আসছে। স্ট্যান্ডার্ড চার্টার্ড ১৯০৫ সালে প্রতিষ্ঠিত হয় এবং এর সদর দফতর ইংল্যান্ডের লন্ডনে অবস্থিত। ১৯৪৭ সালে ভারতীয় উপমহাদেশ ভাগ হবার পরে ব্যাংকটি ১৯৪৮ সালে বাংলাদেশের বন্দরনগরী চট্টগ্রামে এদের শাখা স্থাপন করে কার্যক্রম শুরু করে।
বর্তমানে ব্যাংকটির ঢাকা, চট্টগ্রাম, খুলনা, সিলেট, বগুড়া, নারায়ণগঞ্জ শহরে মোট ২৪টি শাখা ও ৯৬টি এটিএম বুথ রয়েছে। স্ট্যান্ডার্ড চার্টার্ড বাংলাদেশের কর্মকর্তা-কর্মচারীর সংখা ২০০০ জনের বেশি।
রূপবান কন্যা (রূপবানী) মুড়া

রূপবান কন্যা (রূপবানী) মুড়া বাংলাদেশের চট্টগ্রাম বিভাগের কুমিল্লা জেলার কুমিল্লা সদর উপজেলায় অবস্থিত প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
গভীর খনন থেকে বোঝা যায় মুড়াটি ৬ষ্ঠ বা ৭ম শতাব্দিতে তৈরী, যার কিছু অংশই এখনো বর্তমান আছে। ইটখোলা মুরা গ্র্যান্ড স্তূপেও পূর্ব দিকের দিকে প্রবেশের একই বিশেষত্ব লক্ষ্য করা যায়।
বর্গাকার কাঠামোর ওপর এই মুড়াটি অবস্থিত এবং সম্পুর্নটাই প্রাচীর দ্বারা আবৃত। মুড়ার প্রধান প্রবেশদ্বার পূর্বদিকে অবস্থিত। মধ্যবর্তী চ্যাপেলের মধ্যে ময়নামতি যাদুঘরে প্রদর্শিত বৃহৎ পাথর বুদ্ধ আবিষ্কৃত হয়েছিল। যা এখন ময়নামতি জাদুঘরে প্রদর্শিত হচ্ছে।
বৈরাগী মুড়া

বৈরাগী মুড়া বাংলাদেশের চট্টগ্রাম বিভাগের কুমিল্লা জেলার অন্তগর্ত কুমিল্লা সদর উপজেলায় অবস্থিত একটি প্রত্নতাত্ত্বিক স্থান। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নস্থান। নানা কারণে স্থানটি ঝুকিপূর্ণ অবস্থায় রয়েছে।
নুশিন আল খাদীর

নুশিন আল খাদীর (; জন্ম: ১৩ ফেব্রুয়ারি ১৯৮১) হলেন একজন কর্ণাটকের নারী ক্রিকেটার। তিনি কর্ণাটক, রেলওয়ে, কেন্দ্রীয় অঞ্চল এবং ভারত জাতীয় দলের হয়ে প্রতিনিধিত্ব করে থাকেন। ২০০২ সালের ৮ জানুয়ারী তারিখে তিনি ইংল্যান্ডের বিরুদ্ধে একদিনের আন্তর্জাতিকে ক্রিকেটে আত্মপ্রকাশ করেন। তিনি 5টি টেস্ট, ৭টি একদিনের আন্তর্জাতিক এবং ২টি টি-২০ ম্যাচ খেলেছেন। তিনি ধারাবাহিকভাবে ভাল খেলে গেছেন এবং ২০০৩ সালে বিশ্বের ১নং নম্বর খেলোয়াড় হিসেবে স্থান দখল করেছিলেন। তিনি একদিনের আন্তর্জাতিকে ১০০টি উইকেট লাভ করেছেন।
২০১৯ আফগানিস্তান ক্রিকেট দলের স্কটল্যান্ড সফর

আফগানিস্তান ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা মে ২০১৯-এ অনুষ্ঠিত হয়।
২০১৯ শ্রীলঙ্কা ক্রিকেট দলের স্কটল্যান্ড সফর

শ্রীলঙ্কা ক্রিকেট দল দুইটি একদিনের আন্তর্জাতিক খেলার জন্য স্কটল্যান্ড সফর করে, যা মে ২০১৯-এ অনুষ্ঠিত হয়।
ঢাকাইয়া ব্যাঙ

ঢাকাইয়া ব্যাঙ (বৈজ্ঞানিক নাম: "Zakerana dhaka") হলো ব্যাঙের একটি প্রজাতি যেটি ঢাকায় সাজিদ আলী হাওলাদার কর্তৃক আবিষ্কৃত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হয়েছিল। এটি বাংলাদেশি ঝিঁ ঝিঁ ব্যাঙের সাথে ঘনিষ্ঠভাবে সম্পর্কযুক্ত। আবার এটি নেপালি ঝিঁ ঝিঁ ব্যাঙ, পিয়েরের ঝিঁ ঝিঁ ব্যাঙ, বড় পা ওয়ালা ঝিঁ ঝিঁ ব্যাঙ ও তেরাইয়ের ঝিঁ ঝিঁ ব্যাঙের সাথেও গভীরভাবে সম্পর্কযুক্ত। ২০১৬ সালে ঢাকাইয়া ব্যাঙ আবিষ্কারের মাধ্যমে ঢাকায় দেড়শ বছর পর নতুন প্রজাতির প্রাণী আবিষ্কৃত হয়।
এর আগে ১৮৬০ এর দশকে শামুক প্রজাতির প্রাণী বিশেষজ্ঞ উইলিয়াম থিওবল্ড ঢাকার একটি জলাধার থেকে এক নতুন প্রজাতির শামুক আবিষ্কার করেছিলেন, এই ঘটনার পূর্বে ঢাকায় কোনো নতুন প্রজাতির প্রাণী আবিষ্কারের সেটি ছিল সর্বশেষ ঘটনা। "প্লোস ওয়ান" (একটি বিজ্ঞানবিষয়ক সাময়িকী) এ ২০১৬ সালের ২ মার্চ 'ঢাকাইয়া ব্যাঙ' আবিষ্কারের খবর প্রকাশিত হয়। ব্যাঙটির নমুনা গণভবন ও জাতীয় সংসদের নিকটবর্তী এলাকা থেকে সংগ্রহ করা হলেও এটির দেখা মিলে ঢাকা বিশ্ববিদ্যালয় সংলগ্ন এলাকাতেও। ব্যাঙের এই প্রজাতিটি সমগোত্রীয় অন্যান্য ব্যাঙের তুলনায় একটু বেশি অভিযোজনক্ষম।
অমর পাল

অমর পাল (১৯ মে ১৯২২ – ২০ এপ্রিল ২০১৯) ভারতের একজন বাঙালী লোকসংগীত শিল্পী ও লেখক।
১৯২২ সালের ১৯ মে ব্রিটিশ ভারতের বেঙ্গল প্রেসিডেন্সীর অন্তর্গত ব্রাহ্মণবাড়িয়াতে (অধুনা- বাংলাদেশের) অমর পাল জন্মগ্রহণ করেন। ১০ বছর বয়সে বাবা মহেশ চন্দ্র পালকে হারান। এরপর সংসারের ভার তিনি নিজের কাঁধে তুলে নেন। ছোটবেলা থেকেই অমর পাল ছিলেন গানপাগল। মা দুর্গাসুন্দরী দেবীর কাছে লোকসংগীত শিখেছেন। পাশাপাশি উচ্চাঙ্গসংগীতের তালিম নেন ওস্তাদ আয়াত আলী খানের কাছে।
১৯৪৮ সালে আকাশবাণীর গীতিকার শচীন্দ্রনাথ ভট্টাচার্যের সঙ্গে কলকাতায় যান অমর পাল। সেখানে বেঙ্গল মিউজিক কলেজের অধ্যাপক মণি চক্রবর্তী, সুরেন চক্রবর্তী, ননীগোপাল বন্দ্যোপাধ্যায়ের কাছে নতুন করে লোকসংগীত শেখেন। আকাশবাণী কলকাতা কেন্দ্রের লোকসংগীতের শিল্পী হিসেবে অমর পাল প্রথম লোকসংগীত পরিবেশন করেন ১৯৫১ সালে।
তার গাওয়া অসংখ্য গানের রেকর্ড প্রকাশিত হয়েছে। পাশাপাশি তিনি চলচ্চিত্রে গানেও কণ্ঠ দেন। তিনি দেবকী কুমার বসু, সত্যজিৎ রায়, ঋতুপর্ণ ঘোষের ছবিতে গান গেয়ে দারুণ প্রশংসিত হন। সত্যজিৎ রায় পরিচালিত ‘হীরক রাজার দেশে’ ছবিতে তার গাওয়া ‘আমি কতই রঙ্গ দেখি দুনিয়ায়’ এখনো জনপ্রিয়।
অমর পালের গাওয়া খুব জনপ্রিয় গানের মধ্যে রয়েছে ‘প্রভাত সময়ে’, ‘জাগো হে এ নগরবাসী’, ‘রাই জাগো’, ‘প্রভাতে গোবিন্দ নাম’, ‘রাই জাগো গো’, ‘ভারতী গৌরাঙ্গ লইয়া’, ‘হরি দিন তো গেল’, ‘মন রাধে রাধে’, ‘বৃন্দাবন বিলাসিনী’, ‘জাগিয়া লহো কৃষ্ণ নাম’, ‘আমার গৌর কেনে’, ‘আমি কোথায় গেলে’ ইত্যাদি।
তিনি বিশ্বব্যাপী লোক সঙ্গীত এবং তার সঙ্গীত অনুষ্ঠান টোকিও, বাংলাদেশ এবং মার্কিন যুক্তরাষ্ট্রে বিভিন্ন সম্মেলন এবং কর্মশালায় উপস্থিত হয়েছেন। অমর পাল কলকাতায় পশ্চিমবঙ্গ রাজ্যের সঙ্গীত একাডেমির ভাইস চেয়ারম্যান হিসাবে দায়িত্ব পালন করেছেন। বাঙালি লোকসঙ্গীত ক্ষেত্রে তার অব্দানের জন্য পশ্চিমবঙ্গ স্টেট একাডেমী অফ ডান্স, মিউজিক এন্ড ভিসুয়াল আর্টস, রবীন্দ্রভারতী বিশ্ববিদ্যালয়, পশ্চিমবঙ্গ সঙ্গীত একাডেমী দ্বারা সম্মানিত হন।
অমর পাল ভারত সরকারের সংগীত-নাটক আকাদেমি পুরস্কারসহ পশ্চিমবঙ্গ সরকারের লালন পুরস্কার ও সংগীত মহাসম্মান পেয়েছেন। বর্ধমান বিশ্ববিদ্যালয় তাকে সাম্মানিক ডিলিট উপাধি দিয়েছে।
২০১৯ সালের ২০ এপ্রিল শনিবার দুপুরে কলকাতায় বাড়িতে তাঁর সেরিব্রাল অ্যাটাক হয়। তাঁকে নিয়ে যাওয়া হয় এসএসকেএম হাসপাতালে। অবস্থার অবনতি হওয়ায় তাঁকে ভর্তি করা হয় আইটিইউতে। বিকেল ৫:৫০ নাগাদ তিনি শেষনিশ্বাস ত্যাগ করেন। মৃত্যুর সময় তাঁর বয়স হয়েছিল প্রায় ৯৭ বছর। তাঁর স্ত্রী পুতুল রাণী পাল এরই মধ্যে প্রয়াত হয়েছেন। তাঁর পাঁচ ছেলে রেখে গেছেন।
নেপালি ঝিঁ ঝিঁ ব্যাঙ

নেপালি ঝিঁ ঝিঁ ব্যাঙ (বৈজ্ঞানিক নাম: "Zakerana nepalensis") হল একটি ক্ষুদ্র প্রজাতির ব্যাঙ, যা উত্তর-পূর্ব ভারত, বাংলাদেশ ও নেপালে পাওয়া যায়। সম্প্রতি ভুটানেও এর অস্তিত্বের খবর শোনা যায়।
পিয়েরের ঝিঁ ঝিঁ ব্যাঙ

পিয়েরের ঝিঁ ঝিঁ ব্যাঙ (বৈজ্ঞানিক নাম: "Zakerana pierrei") ব্যাঙের প্রজাতি, যেটি নেপাল, ভারত এবং বাংলাদেশের পূর্বাঞ্চলে পাওয়া যায়।
সম্প্রতি ভুটান থেকেও এর উপস্থিতির খবর শোনা গিয়েছে। এটি সচরাচর ধান ক্ষেতে বাস করে।
বড় পা ওয়ালা ঝিঁ ঝিঁ ব্যাঙ

বড় পা ওয়ালা ঝিঁ ঝিঁ ব্যাঙ
(বৈজ্ঞানিক নাম: "Zakerana syhadrensis") ব্যাঙের একটি প্রজাতি যা ভারত, শ্রীলঙ্কা, পাকিস্তান, নেপাল এবং বাংলাদেশে পাওয়া যায় । এই প্রজাতিটি "zakerana" গণের অন্তর্গত। প্রজাতিটি ২০০৯ ও ২০১৬ সালে আইইউসিএন কর্তৃক ন্যূনতম বিপদগ্রস্ত হিসাবে তালিকাভুক্ত হয়।
বড় পা ওয়ালা ঝিঁ ঝিঁ ব্যাঙ ভারত ও পাকিস্তানের বিভিন্ন এলাকায়, দক্ষিণ নেপালে ব্যাপকভাবে দেখা যায়। নেপালের শিবপুরি নাগার্জুন জাতীয় উদ্যানে জলাশয় থেকে ৫০ মিটার দূরত্বে প্রাণীটির তেরোটি নমুনা দেখা গিয়েছিল।
তরাইয়ের ঝিঁ ঝিঁ ব্যাঙ

তরাইয়ের ঝিঁ ঝিঁ ব্যাঙ (বৈজ্ঞানিক নাম:"Zakerana teraiensis") ব্যাঙের একটি প্রজাতি, যার দেখা মেলে দক্ষিণ নেপাল, ভারত এবং বাংলাদেশের বিভিন্ন স্থানে। সম্প্রতি ভুটানেও এই প্রজাতির অস্তিত্বের খবর প্রকাশিত হয়েছে। এটির দেখা মেলে নদী ও পুকুরের নিকটবর্তী খোলা ঘাসভূমিতে।
প্রণব কুমার বড়ুয়া

প্রণব কুমার বড়ুয়া (জন্ম ২৩ আগস্ট ১৯৩৪- মৃত্যু ২৮ এপ্রিল ২০২৪) একজন বাংলাদেশি অধ্যাপক ও শিক্ষাবিদ ছিলেন। শিক্ষায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে। তিনি বাংলাদেশ আওয়ামী লীগের উপদেষ্টা পরিষদের একজন সদস্য হিসেবে দায়িত্ব পালন করেছেন।
প্রণব ১৯৩৪ সালের ২৩ আগস্ট চট্টগ্রাম জেলার রাউজান উপজেলার আবুরখীল গ্রামে জন্মগ্রহণ করেন। তিনি বাংলা সাহিত্য ও পালিতে এমএ ডিগ্রি অর্জন করেন। প্রথম শ্রেণীতে পেশাগত বিএড ডিগ্রি লাভ করার পর কলকাতা বিশ্ববিদ্যালয় থেকে পিএইচডি ডিগ্রি অর্জন করেন। এছাড়াও তিনি ধর্মীয় শিক্ষা যেমন পালি সূত্র, আদ্ধ্য, বিনয় আদ্ধ্য, অভিধর্ম আদ্ধ্যর ওপর ডিগ্রি অর্জন করেন।
প্রণব শিক্ষক হিসেবে তার কর্মজীবন শুরু করেন। ৩৫ বছরের শিক্ষকতা জীবনে তিনি ঢাকা বিশ্ববিদ্যালয়ের পালি বিভাগে খন্ডকালীন অধ্যাপক হিসেবেও শিক্ষকতা করেছেন। কানুনগোপাড়া কলেজ, রাঙ্গুনিয়া কলেজ, অগ্রসর বালিকা মহাবিদ্যালয় এবং কুণ্ডেশ্বরী বালিকা মহাবিদ্যালয়ের অধ্যক্ষ হিসেবে দায়িত্ব পালন করেন। এছাড়া বিভিন্ন সময়ে সহকারী প্রধান শিক্ষক, উপাধ্যক্ষ হিসেবে দায়িত্ব পালন করেছেন। তিনি চট্টগ্রামে শিক্ষা বিস্তারে বিশেষ করে নারী শিক্ষা বিস্তারে গুরুত্বপূর্ণ ভূমিকা পালনের পাশাপাশি বেশ কিছু শিক্ষাপ্রতিষ্ঠান স্থাপন করেছেন।
প্রণব কুমার বেশি কিছু গ্রন্থ লিখেছেন তার মধ্যে উল্লেখযোগ্য হল:
বাউড়িয়া রেলওয়ে স্টেশন

বাউড়িয়া রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি বাউড়িয়া এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২৪ কি.মি. দূরে স্টেশনটি অবস্থিত।
বাউড়িয়া রেলওয়ে স্টেশনটি পশ্চিমবঙ্গের বজবজ ঘাট রোড, বাউড়িয়া তে অবস্থিত। স্টেশন কোড হল (বিভিএ)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি চেঙ্গাইল এবং নলপুর এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
২০১৮ পাকিস্তান ক্রিকেট দলের ইংল্যান্ড সফর

পাকিস্তান ক্রিকেট দল দুইটি টেস্ট ক্রিকেট খেলার জন্য ইংল্যান্ড সফর করে, যা এপ্রিল থেকে জুন ২০১৮-এ অনুষ্ঠিত হয়।
কলাকান্দা ইউনিয়ন

কলাকান্দা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
কলাকান্দা ইউনিয়নের আয়তন ৩,২১৯ একর।
২০১১ সালের পরিসংখ্যান অনুযায়ী কলাকান্দা ইউনিয়নের জনসংখ্যা ৯,৯৫৪ জন। এর মধ্যে পুরুষ ৪,৯২৭ জন এবং মহিলা ৫,০২৭ জন। মোট পরিবার ২,০২৯টি।
মতলব উত্তর উপজেলার পশ্চিমাংশে কলাকান্দা ইউনিয়নের অবস্থান। এ ইউনিয়নের উত্তরে ষাটনল ইউনিয়ন, পূর্বে ছেংগারচর পৌরসভা, দক্ষিণে মোহনপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন ও আধারা ইউনিয়ন অবস্থিত।
কলাকান্দা ইউনিয়ন মতলব উত্তর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ। এ ইউনিয়নে মোট ৭টি গ্রাম রয়েছে। যথা:
১.দশানী,
২.মিলারচর,
৩.হানিরপাড়,
৪.কলাকান্দা,
৫.সাতানী,
৬.লতুরদী এবং
৭.বাহেরচর পাঁচানি।
২০১১ সালের পরিসংখ্যান অনুযায়ী কলাকান্দা ইউনিয়নের সাক্ষরতার হার ৬১.৪%।
মেজকর্তা

মেজকর্তা বাংলা সাহিত্যের একটি কাল্পনিক চরিত্র। এই চরিত্রটি সৃষ্টি করেন খ্যাতনামা সাহিত্যিক প্রেমেন্দ্র মিত্র। মেজকর্তার প্রথম কাহিনী "তেনা-রা" প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। মেজকর্তার গল্পগুলি অলৌকিক, রহস্য আর হাস্যরসের এক সুচারু মিশেল।
মামাবাবু, ঘনাদা, পরাশর বর্মা - এই কালজয়ী চরিত্র তিনটি সৃষ্টি করার পরেও প্রায় সত্তরোর্ধ প্রেমেন্দ্র মিত্র তৈরি করলেন আরও এক ব্যতিক্রমী চরিত্র মেজকর্তা। কলকাতার ৪৫ নং বাসের সিটে পড়ে থাকা বেওয়ারিশ লাল শালুর পুঁটলিতে মেজকর্তার খেরোর খাতাটি খুঁজে পান লেখক। সেখান থেকে মেজকর্তা সিপাহী বিদ্রোহের সময়ের মানুষ ( মেজকর্তার খেরোখাতা গল্পে লেখক অনুমান করেন), এমনকি তার নামটিও জানা যায়না। গল্পগুলি থেকে জানা যায়, মেজকর্তা মোটামুটি বেশ সচ্ছল এক পরিবারের ছেলে, যা ওঁর কথাবার্তায় পরিষ্কার। তাই খাওয়া পরার যখন চিন্তা নেই তখন উনি মজে থাকেন তার এক অদ্ভুত বিটকেলে শখ নিয়ে – ভূত শিকার করার শখ। চর মারফত উনি খবর পান কখন কোথায় কোন হানাবাড়ি আছে যেখানে ভূত থাকতে পারে। বটকেষ্ট, নসুরাম দাস, কখনোবা মুকুন্দরাম (ইনি নিজেই প্রেতাত্মা) তাকে নিত্যনতুন ভূতের খবর জোগাড় করে এনে দেয়। তারপর তিনি নিজে গিয়ে উঠেন সেইসব ভূতুড়ে বাড়িতে। করেন রাত্রিবাস। আর হানাবাড়ি মানেই যে সবসময় এঁদো পাড়াগাঁ নয়, কলকাতার ইট-কাঠ-পাথরের বাড়িতেও, এমনকি এক গল্পে একটি লাইব্রেরিতেও তিনরাত কাটিয়েছেন মেজকর্তা। তবে তিনি ভূত দেখে কখনোই ভয় পাননি। এরকমও হয়েছে, তিনি মানুষ জানতে পেরে এক ভূত তোতলাতে তোতলাতে তল্লাট ছাড়া হয়েছিল।
মেজকর্তার প্রথম আখ্যান "তেনা-রা" প্রকাশিত হয় আনন্দমেলা পত্রিকার ১৩৮৩ বঙ্গাব্দের বৈশাখ সংখ্যায়। এরপর মেজকর্তার অন্যান্য কাহিনীগুলি আনন্দমেলা, কিশোর ভারতী, পক্ষিরাজ ও সবজান্তা মজারু শিশু-কিশোর পত্রিকাগুলিতে বিভিন্ন সময়ে প্রকাশিত হয়।
"‘ভূত শিকারী মেজকর্তা’" (নাথ ব্রাদার্স, বৈশাখ ১৩৮৭) গ্রন্থে সংকলিত হয় ছয়টি মেজকর্তা-কাহিনী। এরপরে "‘মেজকর্তার ভৌতিক গল্প’" [পরে পরিবর্তিত নাম "‘ভূত যদি বোকা হয়’"] (শৈব্যা প্রকাশন বিভাগ, ১৯৮৬)-তে ছিল মেজকর্তা সিরিজের নয়টি গল্প।সর্বশেষ প্রকাশিত ‘ভূত-শিকারি মেজকর্তা এবং...’ (দে’জ পাবলিশিং, ২০০৯) বইতেও মেজকর্তার নয়টি গল্পই ছিল। তবে "ভূত যদি ভীতু হয়" এবং "ভূতেদের বিশ্বাস নেই" শীর্ষক গল্পদুটি এ যাবৎ অগ্রন্থিতই থেকে গিয়েছে।
মোহনপুর ইউনিয়ন, মতলব উত্তর

মোহনপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
মোহনপুর ইউনিয়নের আয়তন ৪,৯০০ একর।
২০১১ সালের পরিসংখ্যান অনুযায়ী মোহনপুর ইউনিয়নের জনসংখ্যা ১৯,২০৮ জন। এর মধ্যে পুরুষ ৯,৭১৭ জন এবং মহিলা ৯,৪৯১ জন। মোট পরিবার ৪,০৬৩টি।
মতলব উত্তর উপজেলার পশ্চিমাংশে মোহনপুর ইউনিয়নের অবস্থান। এ ইউনিয়নের উত্তরে কলাকান্দা ইউনিয়ন, পূর্বে ছেংগারচর পৌরসভা ও গজরা ইউনিয়ন, দক্ষিণে জহিরাবাদ ইউনিয়ন ও এখলাছপুর ইউনিয়ন এবং পশ্চিমে মেঘনা নদী ও মুন্সীগঞ্জ জেলার মুন্সীগঞ্জ সদর উপজেলার বাংলাবাজার ইউনিয়ন অবস্থিত।
মোহনপুর ইউনিয়ন মতলব উত্তর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী মোহনপুর ইউনিয়নের সাক্ষরতার হার ৫৯.৩%।
দশানী মোহনপুর উচ্চ বিদ্যালয়, মাথাভাঙ্গা আদর্শ উচ্চ বিদ্যালয়, পাচআনী আদর্শ উচ্চ স্কুল,আলী আহমেদ মিয়া মহাবিদ্যালয়
১.মোহনপুর বাজার
২.মাথাভাঙ্গা বাজার
দ্য টরেন্টস অব স্প্রিং

দ্য টরেন্টস অব স্প্রিং () হল আর্নেস্ট হেমিংওয়ে রচিত উপন্যাসিকা। এটি ১৯২৬ সালে প্রকাশিত হয়। "আ রোম্যান্টিক নভেল ইন অনার অব দ্য পাসিং অব আ গ্রেট রেস" উপ-শিরোনামে লেখা বইটিকে হেমিংওয়ে লেখকদের জগতকে ব্যঙ্গ করতে ব্যবহার করেছেন। এটি হেমিংওয়ের প্রথম দীর্ঘ কাজ এবং তিনি এটি শেরউড অ্যান্ডারসনের "ডার্ক লাফটার"-এর ব্যঙ্গ হিসেবে রচনা করেছেন।
ধারণা করা হয় হেমিংওয়ে "দ্য টরেন্টস অব স্প্রিং" রচনা করেছিলেন তার প্রকাশক বনি অ্যান্ড লিভরাইটের সাথে তার চুক্তি থেকে বের হয়ে আসার লক্ষ্যে, যদিও হেমিংওয়ে তা অস্বীকার করেন। এই বইটি প্রত্যাখ্যান করার মধ্য দিয়ে বনি অ্যান্ড লিভরাইট তাদের চুক্তি বাতিল করেন। তার চিঠিতে হেমিংওয়ে তার উপন্যাসিকার জন্য খুবই দরদ প্রদর্শন করেন। তিনি ১৯২৬ সালের মে-জুলাই মাসে শেরউড অ্যান্ডারসনের কাছে প্রতিবেদন পাঠান যে তার প্রথম দীর্ঘ কাজের অনুপ্রেরণা ছিল তার "পুল পাঞ্চ"গুলো প্রত্যাখ্যান করা এবং অ্যান্ডারসনের কাজ থেকে উদ্যম লাভ এবং বনি অ্যান্ড লিভরাইটের সাথে তার চুক্তি বাতিল না করা।
দশ দিনে রচিত "দ্য টরেন্টস অব স্প্রিং" ছিল দাম্ভিক লেখকদের নিয়ে ব্যঙ্গ-রচনা। হেমিংওয়ে ১৯২৫ সালের ডিসেম্বর মাসের শুরুতে বইটির পাণ্ডুলিপি জমা দেন এবং মাসের শেষভাগে কাজটি প্রত্যাখ্যাত হয়। ১৯২৬ সালের জানুয়ারি মাসে ম্যাক্স পারকিন্স স্ক্রিবনার্স থেকে "দ্য টরেন্টস অব স্প্রিং" এবং তার অনাগত কাজগুলোও প্রকাশ করতে সম্মতি জানান। "দ্য টরেন্টস অব স্প্রিং" বইটি ১৯২৫ সালের মে মাসে স্ক্রিবনার্স থেকে প্রকাশিত হয়। প্রথম সংস্করণের ১২৫০ কপি মুদ্রণ বের হয়।
উপন্যাসিকাটি মিশ্র প্রতিক্রিয়া লাভ করে, যদিও এটি অন্য লেখকদের প্রতি সমালোচনামূলক। সমালোচকদের কাছে কাজটি প্রত্যাখ্যাত হয় এবং তারা এই কাজটিকে একই বছর তার প্রকাশিত "দ্য সান অলসো রাইজেস"-এর তুলনায় কম গুরুত্বপূর্ণ হিসেবে দেখেন। তার সে সময়ের স্ত্রী হ্যাডলি রিচার্ডসন মনে করেন অ্যান্ডারসনের চরিত্রায়ন খুবই নোংরা ছিল; জন ডস প্যাসস বইটিকে মজাদার বিবেচনা করেন, কিন্তু তা প্রকাশিত হোক তা চাননি। অন্যদিকে এফ. স্কট ফিট্‌জেরাল্ড উপন্যাসিকাটিকে শ্রেষ্ঠকর্ম বলে বিবেচনা করেন। খুব কম সমালোচনাই বইটির পক্ষে ছিল এবং বইটিকে হেমিংওয়ের পরবর্তী কাজের তুলনায় কম গুরুত্বপূর্ণ হিসেবে গণ্য করা হয়।
বক্রেশ্বর শক্তিপীঠ

পশ্চিমবঙ্গের বক্রেশ্বর শক্তিপীঠ বীরভূম জেলার পাপহরা নদীর তীরে অবস্থিত।এটি সিউড়ি শহর থেকে ২৪ কিমি এবং কলকাতা থেকে ২৪০ কিলোমিটার দূরে । মন্দির স্থাপত্য রেখ-দেউলরীতির। মন্দির কমপ্লেক্সের অভ্যন্তরে মহিশমর্দিনী ও বক্রেশ্ব‌র মন্দির। প্রাক্তন প্রাচীন দেবীর প্রাচীন চিত্রকর্মগুলি ভারতের প্রত্নতাত্ত্বিক জরিপ দ্বারা সুরক্ষিত।
দেবী সতীর ভ্রূযুগলের মধ্যবর্তী অংশ বা তার মন এই অঞ্চলে পতিত হয়েছিলেন যখন ভগবান বিষ্ণু, শিব বিহীন দক্ষ যজ্ঞে স্বেচ্ছায় প্রান বিসর্জনকারিনী সতীর দেহ সুদর্শন চক্র দিয়ে খণ্ডিত করেছিলেন।খণ্ডিত অংশগুলি পরে এক একটি মন্দিরে পরিণত হয় ও শক্তিপীঠে পরিণত হয়। দেবী এখানে মহিষমর্দিনী।ভৈরব বক্রনাথ। কথিত আছে সত্যযুগে লক্ষ্মী ও নারায়ণএর বিয়েতে সুব্রত মুনিকে ইন্দ্র অপমান করেন।রাগে ঋষির দেহ আট বাঁকে বেঁকে যায়। তিনি অষ্টা‌বক্র ঋষি নামে পরিচিত হন। মহামুনি অষ্টাবক্র এখানে শিবের তপস্যা করেন ও পাপহরা নদীতে স্নানের পর পাপমুক্ত হন।তার নামে তাই মহাদেবের নাম এখানে বক্রেশ্বর বা বক্রনাথ।
এটি অন্যতম একটি মহাশক্তি পীঠ হিসেবে বিবেচিত।
এখানে দেবী মহিষমর্দিনী (মহিষাসুর বধকারী) ও ভৈরব বক্রনাথ বা বক্রেশ্বর।দেবীর পিতলের মূর্তি ও দশভুজা।
পাপহরা নদী পাপমুক্ত করে বলা হয়।এ নদীতেই মহামুনি অষ্টাবক্র স্নান করেছিলেন। এই অঞ্চল বিশেষ করে তার প্রাকৃতিক সৌন্দর্য জন্য পরিচিত । এ অঞ্চলের আশেপাশে দশটি উষ্ণ প্রস্রবণ রয়েছে - 
পাপহরা গঙ্গা, বৈতরণী গঙ্গা, খরকুণ্ড, ভৈরবকুণ্ড, অগ্নিকুণ্ড, দুধকুণ্ড, সূর্যকুণ্ড, শ্বেতগঙ্গা, ব্রহ্মাকুণ্ড, অমৃতকুণ্ড।এগুলোতে স্নান করলে রোগমুক্তি হয়। প্রতিটি প্রস্রবণের কাছে শিবলিঙ্গ‌ আছে।শ্বেতগঙ্গার কাছে এক পুরনো বট গাছের তলায় ভগ্ন হরগৌরী মূর্তি রয়েছে।
এখানে শিবরাত্রিতে প্রচুর লোক পূজা দিতে আসে ও বিরাট মেলা বসে।
এখলাছপুর ইউনিয়ন

এখলাছপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।এটি উক্ত উপজেলার সবচেয়ে বড় গ্রাম।
এখলাছপুর ইউনিয়নের আয়তন ৫,০০১ একর।
২০১১ সালের পরিসংখ্যান অনুযায়ী এখলাছপুর ইউনিয়নের জনসংখ্যা ১৪,৩০১ জন। এর মধ্যে পুরুষ ৭,২১৩ জন এবং মহিলা ৭,০৮৮ জন। মোট পরিবার ৩,০৩৯টি।
মতলব উত্তর উপজেলার দক্ষিণ-পশ্চিমাংশে এখলাছপুর ইউনিয়নের অবস্থান। এ ইউনিয়নের উত্তরে মোহনপুর ইউনিয়ন, পূর্বে জহিরাবাদ ইউনিয়ন, দক্ষিণে চাঁদপুর সদর উপজেলার রাজরাজেশ্বর ইউনিয়ন এবং পশ্চিমে শরীয়তপুর জেলার ভেদরগঞ্জ উপজেলার কাঁচিকাটা ইউনিয়ন অবস্থিত।
এখলাছপুর ইউনিয়ন মতলব উত্তর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী এখলাছপুর ইউনিয়নের সাক্ষরতার হার ৫০.২%।
জহিরাবাদ ইউনিয়ন

জহিরাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
জহিরাবাদ ইউনিয়নের আয়তন ২,৯৩৫ একর।
২০১১ সালের পরিসংখ্যান অনুযায়ী জহিরাবাদ ইউনিয়নের জনসংখ্যা ১২,১৮৩ জন। এর মধ্যে পুরুষ ৬,১৪০ জন এবং মহিলা ৬,০৪৩ জন। মোট পরিবার ২,৫১০টি।
মতলব উত্তর উপজেলার দক্ষিণ-পশ্চিমাংশে জহিরাবাদ ইউনিয়নের অবস্থান। এ ইউনিয়নের পূর্বে ফরাজিকান্দি ইউনিয়ন ও ফতেপুর পশ্চিম ইউনিয়ন, উত্তরে মোহনপুর ইউনিয়ন, পশ্চিমে এখলাছপুর ইউনিয়ন ও মেঘনা নদী এবং দক্ষিণে মেঘনা নদী ও চাঁদপুর সদর উপজেলার রাজরাজেশ্বর ইউনিয়ন অবস্থিত।
জহিরাবাদ ইউনিয়ন মতলব উত্তর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী জহিরাবাদ ইউনিয়নের সাক্ষরতার হার ৮০.০৪%।
৯নং নাওভাঙা সরকারি প্রাথমিক বিদ্যালয়
৮নং চরউমেদ আইডিয়াল কিন্ডারগার্টেন 
৯ নং ওর্য়াড খাসকান্দির খাল
রাজা মুরাদ

রাজা মুরাদ (জন্ম ২৩ই আগস্ট ১৯৪৬) হলেন একজন ভারতীয় অভিনেতা যিনি প্রাথমিকভাবে হিন্দি চলচ্চিত্রে কাজ করেন। তিনি ২৫০টির বেশি বলিউড চলচ্চিত্রে অভিনয় করেছেন, যার পাশাপাশি তিনি কিছু ভোজপুরি এবং অন্যান্য আঞ্চলিক ভাষার চলচ্চিত্র এবং টিভি ধারাবাহিকেও অবির্ভূত হয়েছেন। তিনি অনেক প্রকারের ভূমিকায় অভিনয় করেছেন, ১৯৭০-এর দশকে সহানুভূতিশীল ভাই এবং পার্শ্ব ব্যক্তিত্ব থেকে দ্রুতগতিতে ১৯৮০-এর দশক এবং পরবর্তীতে ৯০-এর দশকে অসৎ ভূমিকায়।
ফতেপুর পূর্ব ইউনিয়ন

ফতেপুর পূর্ব বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
ফতেপুর পূর্ব ইউনিয়নের আয়তন ৩,৯৮৪ একর।
২০১১ সালের পরিসংখ্যান অনুযায়ী ফতেপুর পূর্ব ইউনিয়নের জনসংখ্যা ২০,৪৫৫ জন। এর মধ্যে পুরুষ ৯,৪৪৮ জন এবং মহিলা ১১,০০৭ জন। মোট পরিবার ৪,৬১৮টি।
মতলব উত্তর উপজেলার দক্ষিণাংশে ফতেপুর পূর্ব ইউনিয়নের অবস্থান। এ ইউনিয়নের পূর্বে সুলতানাবাদ ইউনিয়ন ও ইসলামাবাদ ইউনিয়ন, উত্তরে দুর্গাপুর ইউনিয়ন, পশ্চিমে ফতেপুর পশ্চিম ইউনিয়ন এবং দক্ষিণে ধনাগোদা নদী ও মতলব পৌরসভা অবস্থিত।
ফতেপুর পূর্ব ইউনিয়ন মতলব উত্তর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী ফতেপুর পূর্ব ইউনিয়নের সাক্ষরতার হার ৫৫.৬%।
১। জমিলা খাতুন উচ্চ বিদ্যালয়।
২। ফতেপুর উচ্চ বিদ্যালয়।
৩। লুধুয়া হাই স্কুল এন্ড কলেজ।
৪। মুন্সি আজিম উদ্দিন ডিগ্রি কলেজ।
৫। রসুলপুর হাজী চাঁন বক্স সরকার দাখিল মাদ্রাসা।
৬। নোয়াব পুর হাফিজিয়া মাদ্রাসা।
৭। লুধুয়া আহমাদিয়া (সাঃ) হাফিজিয়া ও দাখিল মাদ্রাসা লিল্লাহ্ বোডিং ও এতিমখানা।
চাঁদপুর জেলার মতলব উত্তর থানা ১০ নং পূর্ব ফতেপুর ইউনিয়ন এমন এক স্থানে অবস্থিত যার সাথে সারা বাংলাদেশের সড়ক যোগাযোগ ব্যবস্থা খুবই সহজ। ঢাকা থেকে দাউদকান্দি, শ্রীরায়েরচর ব্রিজ হয় সাহেব বাজার পার হয়ে খুব সহজেই ইউনিয়ন পরিষদ কার্যালয় পর্যন্ত যাওয়া যায়। ইহা ছাড়াও ১০ নং পূর্ব ফতেপুর ইউনিয়নের প্রত্যেকটি ওয়ার্ডে যোগাযোগ ব্যবস্থা খুবই উন্নত।
১। ১০ নং পূর্ব ফতেপুর ইউনিয়নের ঠেটালিয়া এবং এনায়েতনগর গ্রামের পাশ দিয়ে বয়ে গেছে একমাত্র নদী ধনাগোদা।
ইহা ছাড়াও বেড়িবাঁধ হওয়ার আগে লুদুয়া এবং রসুলপুরের মধ্যবর্তী স্থান দিয়ে ধনাগোদা নদীর একটি শাখা ছিল যেটি এখন মৃতপ্রায় খালে রুপান্তরিত হয়েছে।
২। ভাটি রসুলপুরের পাশ দিয়ে একটি খাল বহমান আছে এখনো।
১। এনায়েত নগর সাহেব বাজার।
২। ঠেটালিয়া বাজার।
৩। লুধুয়া বাজার।
৪। নয়াকান্দি বাজার।
৫। আমতলা বাজার।
৬। আমতলা গরুর বাজার।
১। জনাব আজমল হোসেন চৌধুরী। সম্মানিত চেয়ারম্যান ১০ নং পূর্ব ফতেপুর ইউনিয়ন পরিষদ।
ফতেপুর পশ্চিম ইউনিয়ন

ফতেপুর পশ্চিম বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
ফতেপুর পশ্চিম ইউনিয়নের আয়তন ৩,৯২২ একর।
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের জনসংখ্যা ১৮,১২৯ জন। এর মধ্যে পুরুষ ৮,২১৮ জন এবং মহিলা ৯,৯১১ জন। মোট পরিবার ৪,৩৫৭টি।
মতলব উত্তর উপজেলার দক্ষিণাংশে ফতেপুর পশ্চিম ইউনিয়নের অবস্থান। এ ইউনিয়নের পূর্বে ফতেপুর পূর্ব ইউনিয়ন; উত্তরে দুর্গাপুর ইউনিয়ন; পশ্চিমে গজরা ইউনিয়ন ও জহিরাবাদ ইউনিয়ন এবং দক্ষিণে ফরাজিকান্দি ইউনিয়ন, ধনাগোদা নদী ও মতলব পৌরসভা অবস্থিত।
ফতেপুর পশ্চিম ইউনিয়ন মতলব উত্তর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী ফতেপুর পশ্চিম ইউনিয়নের সাক্ষরতার হার ৫৪.২%।
১।নাউরী আহম্মদীয়া উচ্চ বিদ্যালয়,
২।গাজীপুর কে,এল উচ্চ বিদ্যালয়,
৩।মোজাদ্দেদীয়া উচ্চ বিদ্যালয় মান্দারতলী,
৪।গাজীপুর আজিজিয়া হাফিজীয়া মাদ্রাসা,
৫।গোয়াল ভাওর হাফিজীয়া মাদ্রাসা,
৬।রাঢ়িকান্দী কাওমী মাদ্রাসা,
৭ রাঢ়ীকান্দি দারুস সুন্নাত দাখিল মাদ্রাসা
৮।মান্দারতলী হাফিজীয়া মাদ্রাসা,
৯। নাউরী আদর্শ কলেজ, 
১০। ৮৭ নং নবুরকান্দি সরকারি প্রাথমিক বিদ্যালয়।
মতলব বাজার থেকে উ: এ আসতে হাতের বামে বেরিবাঁধ দিয়ে গাজিপুর হয়ে নবুরকান্দি মান্দারতলী,নাউরী, রাঢ়িকান্দী, কাজীকান্দী যাওয়া যায়।নতুন বাজার হতে নাউরী হয়ে পুরো ইউনিয়নে যাতায়াত করা যায়।এছাড়াও  লুধুয়া নয়াকান্দী বাজার থেকে গোয়াল ভাওর হয়ে যাতায়াত করা যায়।এবং গজরা থেকে রাঢ়িকান্দী টেক্সার হয়ে ইউনিয়নের প্রতিটা গ্রামে যাতায়াত করা যাবে।
মেঘনা ধনাগোদার শাখা নদী বয়ে গেছে এ ইউনিয়নের উপর দিয়ে,যার শুরুটা পাম্প হাউজ উধ্বমদী হতে মিলিত হয়েছে ভাটি রসুলপুর গিয়ে। বেড়িবাঁধ হয়ে যাওয়াতে এটি এখন সরু খাল এ পরিণত হয়েছে।
১।নবুর কান্দি বাজার,
২।মান্দারতলী বাজার,
৩।গাজীপুর চেয়ারম্যান বাজার,
৪।নাউরী বাজার,
৫।রাঢ়িকান্দী বাজার। 
১।গোয়াল ভাওর, ফতেপুর সংযোগ সেতু (কাঠের পুল)।
২।নাউরী আহম্মদিয়া উচ্চ বিদ্যালয়,
৩।মোজাদ্দেদিয়া উচ্চ বিদ্যালয়ে বিশাল খেলার মাঠ। 
৪। গাজীপুর পাম্প হাউজ । 
৫। নবুরকান্দি, ফতেপুর সংযোগ-সেতু (স্টিল ব্রীজ)। 
৬। নবুরকান্দি সরকারি প্রাথমিক বিদ্যালয় এবং কেন্দ্রিয় মাসজিদ। 
১।জনাব নুর মোহাম্মদ। ১১ নং পশ্চিম ফতেপুর ইউনিয়ন পরিষদের বর্তমান চেয়ারম্যান।
বিশ্বজিৎ ঘোষ

বিশ্বজিৎ ঘোষ (জন্ম ৮ এপ্রিল ১৯৫৮) একজন বাংলাদেশি অধ্যাপক, প্রাবন্ধিক ও গবেষক। তিনি ঢাকা বিশ্ববিদ্যালয়ের বাংলা বিভাগের অধ্যাপক, যিনি ২০১৭ থেকে ২০২১ সাল পর্যন্ত রবীন্দ্র বিশ্ববিদ্যালয়ের উপাচার্য হিসেবে দায়িত্ব পালন করেছেন। গবেষণায় বিশেষ অবদানের জন্য তিনি ২০১১ সালে বাংলা একাডেমি সাহিত্য পুরস্কার এবং ২০১৯ সালে একুশে পদক লাভ করেন।
বিশ্বজিৎ ১৯৫৮ সালের ৮ এপ্রিল বরিশালের কামারকাঠি গ্রামে জন্মগ্রহণ করেন। ১৯৭৩ সালে নবকুমার ইনস্টিটিউশন থেকে এসএসসি এবং ১৯৭৫ সালে বিএম সরকারি কলেজ থেকে এইচএসসি পাসের পর ১৯৭৬ সালে ঢাকা বিশ্ববিদ্যালয়ে বাংলা বিভাগে ভর্তি হন তিনি। ১৯৭৮ সালে স্নাতক (সম্মান) এবং ১৯৭৯ সালে একই বিভাগ থেকে স্নাতকোত্তর ডিগ্রি লাভ করেন। তিনি ১৯৯৫ সালে ঢাকা বিশ্ববিদ্যালয় থেকে পিএইচডি ডিগ্রি অর্জন করেন।
বিশ্বজিৎ ১৯৮৪ সালের ১ ফেব্রুয়ারি ঢাকা বিশ্ববিদ্যালয়ের বাংলা বিভাগে প্রভাষক হিসেবে যোগদান করেন। ২০১৭ সালের ১১ জুন শিক্ষা মন্ত্রণালয় তাকে চার বছরের জন্য রবীন্দ্র বিশ্ববিদ্যালয়ের উপাচার্য হিসেবে নিযোগ প্রদান করে। ১৫ই জুন ২০১৭ সালে রবীন্দ্র বিশ্ববিদ্যালয়ের উপাচার্য হিসেবে যোগদান করেন। গত ১৪ই জুন ২০২১ তারিখে রবীন্দ্র বিশ্ববিদ্যালয়ে. উপাচার্যের মেয়াদ শেষ হলে তিনি ঢাকা বিশ্ববিদ্যালয়ে বাংলা বিভাগের অধ্যাপক পদে পুনরায় যোগদান করেন। তিনি ৫০টির অধিক গ্রন্থ রচনা ও সম্পাদনা করেছেন। উলেখযোগ্য গবেষণা গন্থের মধ্যে রয়েছে: বাংলাদেশের সাহিত্য, আন্তর্জাতিক ফ্যাসিবাদবিরোধী আন্দোলন ও রবীন্দ্রনাথ, বুদ্ধদেব বসুর উপন্যাসে নৈঃসঙ্গচেতনার রূপায়ণ, বাংলা সাহিত্যে নারী, বাংলাদেশের সাহিত্য ও সংস্কৃতি, নৈঃসঙ্গচেতনা, শতবর্ষের বাংলা ছোটগল্প, রবীন্দ্র-ছোটগল্পের নন্দনতত্ত্ব। এছাড়া তার সম্পাদনায় ২০২১ সালে রবীন্দ্র বিশ্ববিদ্যালয়, বাংলাদেশ থেকে জাতির পিতা বঙ্গবন্ধু শেখ মুজিবুর রহমানের জন্মশতবার্ষিক স্মারক গ্রন্থ ‘সূর্যকরোজ্জ্বল শেখ মুজিব’ প্রকাশিত হয়েছে। এবং রবীন্দ্র বিশ্ববিদ্যালয় পত্রিকার ৩টি সংখ্যার সম্পাদক ছিলেন।
২০২২-এর মার্চে ঢাকা বিশ্ববিদ্যালয়ের বাংলা বিভাগের চেয়ারম্যান সৈয়দ আজিজুল হকের কাছে বিশ্বজিৎ ঘোষের বিরুদ্ধে যৌন নিপীড়নের লিখিত অভিযোগ দেন বিভাগের দ্বিতীয় বর্ষের একজন ছাত্রী৷ অভিযোগের ভিত্তিতে তাঁকে ঢাকা বিশ্ববিদ্যালয়ের বাংলা বিভাগের সব ধরনের একাডেমিক কার্যক্রম থেকে অব্যাহতি দেওয়াসহ কয়েকটি সিদ্ধান্ত নেয় বিভাগীয় একাডেমিক কমিটি৷
সোনিয়া বশির কবির

সোনিয়া গ্রীন হেরাল্ড ইন্টারন্যাশনাল স্কুল থেকে সেন্ট্রাল ক্যামব্রিজ সম্পন্ন করেন (সেন্ট ফ্রান্সিস জেভিয়ার্স) এবং ভিকারুননিসা নুন স্কুল এবং কলেজ থেকে উচ্চ মাধ্যমিক সার্টিফিকেট পাস করেন। তিনি ২০ বছর ধরে উত্তর ক্যালিফোর্নিয়ায় সিলিকন ভ্যালিতে বসবাস করেছিলেন যেখানে তিনি তার শিক্ষা ও প্রশিক্ষণ চালিয়ে যাচ্ছিলেন। তিনি ক্যালিফোর্নিয়া স্টেট ইউনিভার্সিটি থেকে স্নাতকোত্তর বিজ্ঞান (বিএস) ডিগ্রি এবং সান্তা ক্লারা বিশ্ববিদ্যালয়ের মাস্টার্স অফ বিজনেস অ্যাডমিনিস্ট্রেশন (এমবিএ) করেছেন । 
সোনিয়া ছিলেন একজন বাংলাদেশী জাতীয় ক্রীড়াবিদ; তিনি আবাহনী মহিলা ভলিবল এবং ক্রিকেট দলের জন্য খেলেছেন এবং বাংলাদেশ জাতীয় ভলিবল দলের জন্য খেলছেন।
এমবিএ সম্পন্ন করার পর, সোনিয়া সিলিকন ভ্যালির ফরচুন ১০০ কোম্পানি ( সান মাইক্রোসিস্টেমস ও ওরাকল ), স্টার্টআপ এবং আর্থিক জেলায়। তার দক্ষতা কৌশলগত পরিকল্পনা ও বৃদ্ধি, বিক্রয় নির্বাহ, আর্থিক ব্যবস্থাপনা, দল গঠন এবং পরিবর্তন ব্যবস্থাপনা অন্তর্ভুক্ত। তিনি তরু'র উপদেষ্টা কাউন্সিল সদস্য (ইনক্লুসিভ ইনভেস্টমেন্ট ইনোভেশন); জাগো ফাউন্ডেশনের ট্রাস্টি বোর্ড এবং বাংলাদেশ যুব নেতৃত্ব কেন্দ্রের (বিওয়াইএলসি) গভর্নিং বোর্ডের সদস্য। সোনিয়া টিআইই ঢাকা এর প্রতিষ্ঠাতা সভাপতি এবং আমেরিকান ইন্টারন্যাশনাল স্কুল, ঢাকা, বাংলাদেশ কমিটিতে কাজ করেছেন, বাংলাদেশ ক্রিকেট বোর্ড (মহিলা উইং), আবাহনী মহিলা গেমস ডেভেলপমেন্ট কমিটি এবং মহিলা উদ্যোক্তা সমিতির বোর্ডে কর্মরত আছেন। 
কবির ২০১৬-২০১৮ থেকে বাংলাদেশ এসোসিয়েশন অব সফটওয়্যার অ্যান্ড ইনফরমেশন সার্ভিসেস (বেসিস) এর বোর্ড সদস্য হিসাবে দায়িত্ব পালন করেছেন। তিনি বর্তমানে নর্থ সাউথ ইউনিভার্সিটি ও ইনডিপেন্ডেন্ট ইউনিভার্সিটি বাংলাদেশের অ্যাডভাইসরি বোর্ড অব দ্যা স্কুল অফ বিজনেস এন্ড দ্যা স্কুল অব কম্পিউটার সাইন্স এ চাকরি করেন । জাতিসংঘ মহাসচিব বান কি মুন ২০১৫ সালে ৩ বছরের মেয়াদে স্বল্প বিকাশিত দেশগুলির (এলডিসি) জন্য প্রযুক্তি ব্যাংকের গভর্ণিং কাউন্সিলে সোনিয়াকে নিয়োগ করেছিলেন। ২০১৭ সালে তিনি ইউএন প্রযুক্তি ব্যাংকের ভাইস চেয়ারম্যান নির্বাচিত হন। 
২০১৭ সালে এসডিজি অগ্রগামী হিসাবে সোনিয়া ইউএন গ্লোবাল কম্প্যাক্ট দ্বারা স্বীকৃত। তিনি তার ব্যবসায়িক অনুশীলন ও কৌশলগুলিতে সাতটি গ্লোবাল লক্ষ্য সংহত করার জন্য স্বীকৃত ছিলেন: দারিদ্রতা মুক্ত; গুনগত শিক্ষা; লিঙ্গ সমতা; শালীন কাজ এবং অর্থনৈতিক প্রবৃদ্ধি; শিল্প, উদ্ভাবন এবং অবকাঠামো; বৈষম্য দূরীকরণ; লক্ষ্য পূরণের জন্য অংশীদারত্ব তৈরি।
সোনিয়া সম্প্রতি ইউনেস্কোর মহাত্মা গান্ধী ইনস্টিটিউট অব এডুকেশন ফর পিস অ্যান্ড সাস্টেইনেবল ডেভেলপমেন্ট (এমজিআইইপি) এর গভর্নিং বোর্ডের সদস্য হিসাবে ৪ বছরের মেয়াদে নিযুক্ত হয়েছেন।
টু হ্যাভ অ্যান্ড হ্যাভ নট

টু হ্যাভ অ্যান্ড হ্যাভ নট () হল আর্নেস্ট হেমিংওয়ে রচিত মার্কিন উপন্যাস। এটি ১৯৩৭ সালে চার্লস স্ক্রিবনার্স সন্স থেকে প্রকাশিত হয়। বইটির কেন্দ্রীয় চরিত্রে রয়েছেন হ্যারি মরগান, যিনি একটি মাছ ধরার নৌকার ক্যাপ্টেন। তিনি সুহৃদ কিন্তু তার আর্থিক অবস্থা তাকে কিউবা ও ফ্লোরিডায় চলমান কালোবাজারিতে যুক্ত হতে বাধ্য করে।
"দ্য টরেন্টস অব স্প্রিং"-এর পর "টু হ্যাভ অর হ্যাভ নট" হেমিংওয়ের দ্বিতীয় উপন্যাস, যেটি মার্কিন যুক্তরাষ্ট্রের পটভূমিতে রচিত হয়েছে। এটি ১৯৩৫ থেকে ১৯৩৭ সালের মধ্যে বিক্ষিপ্তভাবে রচিত হয়েছে এবং হেমিংওয়ে বইটি স্পেনের গৃহযুদ্ধ চলাকালীন স্পেনে যাতায়াতের পথে সংশোধন করেন। এতে ১৯৩০-এর দশকের কি ওয়েস্ট ও কিউবার চিত্রায়ন ঘটেছে এবং সেই সময়ের ও স্থানের সামাজিক ঘটনাবলি তুলে ধরা হয়েছে। হেমিংওয়ের জীবনীকার জেফ্রি মেয়ার্স বলেন উপন্যাসটিতে হেমিংওয়ের মার্ক্সবাদী মতবাদের প্রভাব রয়েছে। বইটি মিশ্র প্রতিক্রিয়া লাভ করে।
"টু হ্যাভ অ্যান্ড হ্যাভ নট" শুরুতে ছোটগল্প হিসেবে লেখা হয়েছিল এবং ১৯৩৪ সালে "কসমোপলিটান"-এ "ওয়ান ট্রিপ অ্যাক্রস" নামে প্রকাশিত হয়েছিল, যেখানে হ্যারি মরগান চরিত্রটিকে পাঠকের সাথে পরিচয় করিয়ে দেওয়া হয়। দ্বিতীয় গল্পটি ১৯৩৬ সালে রচিত এবং "এস্কোয়ার"-এ "দ্য ট্রেডসম্যান্‌স রিটার্ন" নামে প্রকাশিত হয়; এবং এই সময়ে হেমিংওয়ে হ্যারি মরগানকে নিয়ে একটি উপন্যাস লেখার সিদ্ধান্ত নেন। দুর্ভাগ্যবশত উপন্যাসের লেখনী স্পেনের গৃহযুদ্ধের শুরুর সাথে কাকতালীয়ভাবে মিলে যায়। "টু হ্যাভ অর হ্যাভ নট" ১৯৩৭ সালের ১৫ অক্টোবর চার্লস স্ক্রিবনার্স সন্স থেকে প্রকাশিত হয়। প্রথম সংস্করণের প্রায় ১০,০০০ কপি বিক্রি হয়।
উপন্যাসটির ভিত্তিতে ১৯৪৪ সালে "চলচ্চিত্রে" নির্মাণ করা হয়। এতে শ্রেষ্ঠাংশে অভিনয় করেন হামফ্রি বোগার্ট ও লরেন বাকল। পরিচালক হাওয়ার্ড হক্‌স গল্পের পটভূমিতে কি ওয়েস্ট থেকে পরিবর্তন ভিচি অঞ্চলের অধীন মার্তিনিকে নিয়ে যান এবং মূল গল্পে ব্যাপক পরিবর্তন নিয়ে আসেন। তন্মধ্যে রয়েছে হেমিংওয়ে মার্ক্সবাদী ভাবধারা বাতিল ও গল্পটিকে হ্যারি মরগান ও ম্যারি ব্রাউনিং-য়ের মধ্যে প্রণয়ধর্মী থ্রিলারে পরিণত করা।
জামাল উদ্দিন আহমেদ (চিত্রশিল্পী)

জামাল উদ্দিন আহমেদ (জন্ম ১৯৫৫) একজন বাংলাদেশি চিত্রশিল্পী ও অধ্যাপক। চারুকলায় বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।
জামাল ১৯৫৫ সালে ঢাকায় জন্মগ্রহণ করেন। তিনি ১৯৭২ সালে গবর্নমেন্ট ল্যাবরেটরি হাই স্কুল থেকে মাধ্যমিক ও ১৯৭৪ সালে উচ্চ মাধ্যমিক সম্পন্ন করেন। ১৯৭৮ সালে তিনি ঢাকা বিশ্ববিদ্যালয়ের চারুকলা অনুষদ থেকে স্নাতক সম্পন্ন করেন। ১৯৮০ থেকে ১৯৮২ সাল পর্যন্ত তিনি ওয়ারশের একাডেমি অব ফাইন আর্টসে ২ বছরের গবেষণা কোর্স সম্পন্ন করেন। ১৯৮২ থেকে ১৯৮৪ সাল পর্যন্ত জাপানের সুকুবা বিশ্ববিদ্যালয়ে তৈলচিত্রের উপর উচ্চ শিক্ষা লাভ করেন। ১৯৮৬ সালে তিনি এই বিশ্ববিদ্যালয় থেকে স্নাতকোত্তর ডিগ্রি অর্জন করেন।
জামাল ১৯৯৫ সালে যুক্তরাষ্ট্রের নর্থ ক্যারোলাইনা স্টেট ইউনিভার্সিটির শিল্প ও নকশা বিভাগে ভিজিটিং প্রফেসর হিসেবে শিক্ষকতা করেন। বর্তমানে তিনি ঢাকা বিশ্ববিদ্যালয়ের চারুকলা অনুষদের একজন অধ্যাপক হিসেবে শিক্ষকতা করছেন।
ফরাজিকান্দি ইউনিয়ন

ফরাজিকান্দি বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
ফরাজিকান্দি ইউনিয়নের আয়তন ৫,৭০৪ একর।
২০১১ সালের পরিসংখ্যান অনুযায়ী ফরাজিকান্দি ইউনিয়নের জনসংখ্যা ৩৩,৮৫২ জন। এর মধ্যে পুরুষ ১৫,৭৪০ জন এবং মহিলা ১৮,১১২ জন। মোট পরিবার ৭,৮২২টি।
মতলব উত্তর উপজেলার সর্ব-দক্ষিণে ফরাজিকান্দি ইউনিয়নের অবস্থান। এ ইউনিয়নের উত্তরে ফতেপুর পশ্চিম ইউনিয়ন, পশ্চিমে জহিরাবাদ ইউনিয়ন ও মেঘনা নদী, দক্ষিণে চাঁদপুর সদর উপজেলার বিষ্ণুপুর ইউনিয়ন এবং পূর্বে মতলব পৌরসভা অবস্থিত।
ফরাজিকান্দি ইউনিয়ন মতলব উত্তর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী ফরাজিকান্দি ইউনিয়নের সাক্ষরতার হার ৪৬.৬%।
ইসলামিয়া মার্কেট (নতুন বাজার)
ছোটহলদিয়া বাজার
বাদামতলী বাজার
আমিরাবাদ বাজার
গৌরাঙ্গ বাজার
জনতা বাজার
প্রসঙ্গ ইসলাম ॥ শিক্ষানুরাগী সুফি শায়খ বোরহানুদ্দীন,দৈনিক জনকণ্ঠ, প্রকাশিতঃ নভেম্বর ০৮, ২০১৯
https://www.dailyjanakantha.com/details/article/459387/%E0%A6%AA%E0%A7%8D%E0%A6%B0%E0%A6%B8%E0%A6%99%E0%A7%8D%E0%A6%97-%E0%A6%87%E0%A6%B8%E0%A6%B2%E0%A6%BE%E0%A6%AE-%E0%A6%B6%E0%A6%BF%E0%A6%95%E0%A7%8D%E0%A6%B7%E0%A6%BE%E0%A6%A8%E0%A7%81%E0%A6%B0%E0%A6%BE%E0%A6%97%E0%A7%80-%E0%A6%B8%E0%A7%81%E0%A6%AB%E0%A6%BF-%E0%A6%B6%E0%A6%BE%E0%A7%9F%E0%A6%96-%E0%A6%AC%E0%A7%8B%E0%A6%B0%E0%A6%B9%E0%A6%BE%E0%A6%A8%E0%A7%81%E0%A6%A6%E0%A7%8D%E0%A6%A6%E0%A7%80%E0%A6%A8/
ইসলামাবাদ ইউনিয়ন, মতলব উত্তর

ইসলামাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
ইসলামাবাদ ইউনিয়নের আয়তন ৩,১৫৫ একর।
২০১১ সালের পরিসংখ্যান অনুযায়ী ইসলামাবাদ ইউনিয়নের জনসংখ্যা ১৪,৮৩২ জন। এর মধ্যে পুরুষ ৬,৯২৭ জন এবং মহিলা ৭,৯০৫ জন। মোট পরিবার ৩,৩৪১টি।
মতলব উত্তর উপজেলার পূর্বাংশে ইসলামাবাদ ইউনিয়নের অবস্থান। এ ইউনিয়নের দক্ষিণে সুলতানাবাদ ইউনিয়ন; পশ্চিমে সুলতানাবাদ ইউনিয়ন, ফতেপুর পূর্ব ইউনিয়ন ও দুর্গাপুর ইউনিয়ন; উত্তরে দুর্গাপুর ইউনিয়ন ও কুমিল্লা জেলার দাউদকান্দি উপজেলার পাঁচগাছিয়া পশ্চিম ইউনিয়ন এবং পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন অবস্থিত।
ইসলামাবাদ ইউনিয়ন মতলব উত্তর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী ইসলামাবাদ ইউনিয়নের সাক্ষরতার হার ৪৮.৩%।
সুলতানাবাদ ইউনিয়ন

সুলতানাবাদ বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
সুলতানাবাদ ইউনিয়নের আয়তন ৩,৮৭১ একর।
২০১১ সালের পরিসংখ্যান অনুযায়ী সুলতানাবাদ ইউনিয়নের জনসংখ্যা ১৬,৯৩২ জন। এর মধ্যে পুরুষ ৭,৯০৩ জন এবং মহিলা ৯,০২৯ জন। মোট পরিবার ৩,৮১২টি।
মতলব উত্তর উপজেলার পূর্বাংশে সুলতানাবাদ ইউনিয়নের অবস্থান। এ ইউনিয়নের পশ্চিমে ফতেপুর পূর্ব ইউনিয়ন, উত্তরে ইসলামাবাদ ইউনিয়ন, উত্তর-পূর্বে ধনাগোদা নদী ও মতলব দক্ষিণ উপজেলার নায়েরগাঁও উত্তর ইউনিয়ন, পূর্বে ধনাগোদা নদী ও মতলব দক্ষিণ উপজেলার নায়েরগাঁও দক্ষিণ ইউনিয়ন এবং দক্ষিণে ধনাগোদা নদী ও মতলব দক্ষিণ উপজেলার খাদেরগাঁও ইউনিয়ন ও মতলব পৌরসভা অবস্থিত।
সুলতানাবাদ ইউনিয়ন মতলব উত্তর উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী সুলতানাবাদ ইউনিয়নের সাক্ষরতার হার ৫৩.৯%।
দক্ষিণ ও পূর্ব দিকে ধনাগোদা নদী, এছাড়াও অসংখ্য খাল ও জলাধার রয়েছে।
★টরকী বকুলতলা বেরীবাধ, 
★স্বপন দেওয়ানজী সাহবের বাড়ি, 
★<nowiki>জেনারেল আজিজ আহম্মেদ </nowiki> - সাবেক সেনা প্রধান বাংলাদেশ সেনাবাহিনী, 
★<nowiki>আব্দুল করিম সরকার </nowiki> - সভাপতি সুলতানাবাদ ইউনিয়ন আওয়ামী লীগ,
গোলাম আরিফ টিপু

গোলাম আরিফ টিপু ( ২৮ আগস্ট ১৯৩১ - ১৫ মার্চ ২০২৪) একজন বাংলাদেশি আইনজীবী, মুক্তিযোদ্ধা ও ভাষা আন্দোলন কর্মী ছিলেন। তিনি ১৯৭১ সালে বাংলাদেশের স্বাধীনতা যুদ্ধের সময় সংগঠিত মানবতাবিরোধী অপরাধের বিচারের উদ্দেশ্যে গঠিত আন্তর্জাতিক অপরাধ ট্রাইব্যুনালের প্রধান কৌঁসুলী হিসেবে দায়িত্ব পালন করেছেন।
১৯৫২ সালে রাজশাহীতে বাংলা ভাষা আন্দোলন মূলত তার নেতৃত্বে সংগঠিত হয়। তিনি রাষ্ট্রভাষা সংগ্রাম পরিষদের রাজশাহী অঞ্চলের যুগ্ম আহ্বায়ক হিসেবে দায়িত্ব পালন করেন। ভাষা আন্দোলনে বিশেষ অবদানের জন্য বাংলাদেশ সরকার তাকে ২০১৯ সালে একুশে পদক প্রদান করে।
টিপু ১৯৩১ সালের ২৮ আগস্ট চাঁপাইনবাবগঞ্জের (তৎকালীন মালদহ জেলা, ব্রিটিশ ভারত) শিবগঞ্জ উপজেলার কমলাকান্তপুর গ্রামে জন্মগ্রহণ করেন। তার পিতা আফতাব উদ্দিন আহমদ ছিলেন জেলা রেজিস্ট্রার। ৯ ভাই-বোনের মধ্যে টিপু দ্বিতীয়। তিনি কালিয়াচর বিদ্যালয় থেকে ১৯৪৮ সালে মাধ্যমিক ও রাজশাহী কলেজ থেকে ১৯৫০ সালে উচ্চ মাধ্যমিক সম্পন্ন করেন। একই কলেজ থেকে আইন বিষয়ে স্নাতক সম্পন্নের পর ঢাকা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৫৪ থেকে ১৯৫৬ সাল পর্যন্ত তিনি বাংলাদেশ ছাত্র ইউনিয়নের সাধারণ সম্পাদক ছিলেন।
টিপু ১৯৫৮ সালে একজন আইনজীবী হিসেবে তার কর্মজীবন শুরু করেন। তিনি একাধিকবার রাজশাহী আইনজীবী সমিতির সভাপতি, রাজশাহী বিশ্ববিদ্যালয়ের সিনেট ও সিন্ডিকেট সদস্য এবং বাংলাদেশ বার কাউন্সিলের সদস্য নির্বাচিত হন। বাংলাদেশের অন্যতম আলোচিত নীহারবানু হত্যা মামলায় তিনি বিবাদী পক্ষের আইনজীবী হিসেবে সারাদেশে পরিচিতি লাভ করেন।
১৯৫২ সালে রাজশাহী কলেজে বাংলাদেশের প্রথম শহীদ স্মৃতিস্তম্ভ নির্মাণে তিনি নেতৃত্বস্থানীয় ভূমিকা পালন করেন। ১৯৯০-এর দশকের পূর্বে কিছুকাল ন্যাশনাল আওয়ামী পার্টির সাথে রাজনীতিতেও যুক্ত ছিলেন।
টিপু ব্যক্তিগত জীবনে জাহান আরা চৌধুরীর সাথে বিবাহ বন্ধনে আবদ্ধ হন। এই দম্পতির তিন কন্যা ও এক ছেলে রয়েছে।
গজরা ইউনিয়ন

গজরা বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
গজরা ইউনিয়নের আয়তন ২,১৫১ একর।
২০১১ সালের পরিসংখ্যান অনুযায়ী গজরা ইউনিয়নের জনসংখ্যা ১৪,৩১২ জন। এর মধ্যে পুরুষ ৭,৩৭৫ জন এবং মহিলা ৬,৯৩৭ জন। মোট পরিবার ২,৮৭৬টি।
মতলব উত্তর উপজেলার মধ্যাংশে গজরা ইউনিয়নের অবস্থান। এ ইউনিয়নের পূর্বে ও দক্ষিণে ফতেপুর পশ্চিম ইউনিয়ন, পশ্চিমে মোহনপুর ইউনিয়ন ও ছেংগারচর পৌরসভা এবং উত্তরে ছেংগারচর পৌরসভা অবস্থিত।
গজরা ইউনিয়ন মতলব উত্তর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।
২০১১ সালের পরিসংখ্যান অনুযায়ী গজরা ইউনিয়নের সাক্ষরতার হার ৬১.৪%।
যেকোন স্থান থেকে গজরা বাজারে এসে মাত্র ৫ মিনিট হেঁটে যাওয়া যায়। অথবা যানবাহন চলাচলের ব্যবস্থা আছে।
গজরা বাজার, 
ইউনুছ আলী সুপার মার্কেট ।
মাস্টার মার্কেট। 
সোনামিয়া মার্কেট। 
আমুয়া কান্দি গ্রীন মার্কেট। 
এতিম মার্কেট।
আয়াবঙ্গা খাকা

আয়াবঙ্গা খাকা (জন্ম: ১৮ জুলাই ১৯৯২) একজন দক্ষিণ আফ্রিকার নারী ক্রিকেটার। ২০১৮ সালের মার্চের সময়ে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের মে মাসে, বাংলাদেশের বিপক্ষে সিরিজ চলাকালে তিনি একদিনের আন্তর্জাতিক ক্রিকেটে ৫০ তম উইকেট লাভ করেন।
মাসবাতা ক্লাস

মাসবাতা ক্লাস (বিকল্পভাবে উচ্চারণ করা হয়ে থাকে মাজাবাথা ক্লাস, জন্ম: ৩ ফেব্রুয়ারি ১৯৯১) একজন দক্ষিণ আফ্রিকার নারী ক্রিকেটার, যিনি ২০১০ সালে দক্ষিণ আফ্রিকার জাতীয় মহিলা ক্রিকেট দলের হয়ে ৫টি একদিনের আন্তর্জাতিক এবং ১২টি টি-২০ আন্তর্জাতিক ম্যাচ খেলেছেন।
২০১৮ সালের মার্চে, তিনি ২০১৮-১৯ মৌসুমের জন্য দক্ষিণ আফ্রিকার জাতীয় দলের সাথে চুক্তিবন্ধ ১৪ জন খেলোয়াড়ের মধ্যে অন্যতম একজন ছিলেন। ২০১৮ সালের অক্টোবরে, ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগীতার জন্য দক্ষিণ আফ্রিকা দলের জন্য নির্বাচিত হন।
মরা ব্রহ্মপুত্র নদী

মরা ব্রহ্মপুত্র নদী বা ব্রহ্মপুত্র নদী হলো বাংলাদেশের উত্তর-কেন্দ্রীয় অঞ্চলের নরসিংদী জেলার মনোহরদী উপজেলা এবং শিবপুর উপজেলার একটি নদী। নদীটির দৈর্ঘ্য ৩৫ কিলোমিটার। এই নদী শীতলক্ষ্যা নদীপ্রবাহের অংশ।
নদীটি মনোহরদী উপজেলার লেবুতলা ইউনিয়নের শিমুলতলা দিয়ে প্রবাহিত পুরাতন ব্রহ্মপুত্র নদ থেকে উৎপত্তি লাভ করেছে। অতপর নদীটি শিবপুর উপজেলার দুলালপুর ইউনিয়নের লাখপুর বাজারের কাছে শীতলক্ষ্যা নদীতে পতিত হয়েছে।
মার্সিয়া লেটসোয়ালো

মাতশিপি মার্সিয়া লেটসোয়ালো (জন্ম: ১১ এপ্রিল ১৯৮৪), একজন দক্ষিণ আফ্রিকার প্রমিলা ক্রিকেটার। ২০০৭ সালের জানুয়ারিতে তিনি পাকিস্তানের বিরুদ্ধে একদিনের আন্তর্জাতিক ম্যাচে আন্তর্জাতিক ক্রিকেটে অভিষেক লাভ করেন। তিনি মুলতঃ ডান হাতি মাঝারি গতির বোলার হিসাবে খেলে থাকেন এবং যদিও তিনি ২ টেস্ট ম্যাচে উইকেটশূন্য ছিলেন। সীমিত ওভারের ক্রিকেটে তিনি ৪০টির বেশি উইকেট দখল করেছেন।
মোহাম্মদ আছাদুজ্জামান

মোহাম্মদ আছাদুজ্জামান ছিলেন একজন বাংলাদেশী রাজনীতিবিদ, যিনি মাগুরা জেলা থেকে চার বার জাতীয় সংসদে সংসদ সদস্য নির্বাচিত হয়েছিলেন। তার এক ছেলে সাইফুজ্জামান শিখর মাগুরা-১ আসনের সাবেক সংসদ সদস্য এবং এক মেয়ে কামরুল লায়লা জলি জাতীয় সংসদের সাবেক সংসদ সদস্য।
মোহাম্মদ আছাদুজ্জামান জন্মেছিলেন ১৯৩৫ সালের ১১ নভেম্বরে, মাগুরার মহম্মদপুর উপজেলার পলাশবাড়িয়া ইউনিয়নের মৌলভী জোকা গ্রামে। তিনি অষ্টম শ্রেণীর ছাত্র অবস্থায় ভাষা আন্দোলনে সরাসরি অংশগ্রহণ করেন। ১৯৫৪ সালে ছাত্রাবস্থাতেই বাংলাদেশ আওয়ামী লীগের রাজনীতির সাথে যুক্ত হন। তিনি ১৯৬২’র ছাত্র আন্দোলন, ৬৬’র ছয় দফা আন্দোলন, ৬৯’র গণ-অভ্যুত্থানসহ বিভিন্ন আন্দোলনে তিনি সামনে থেকে নেতৃত্ব দেন। ১৯৬৫ সালে তিনি মাগুরা আওয়ামী লীগের সাধারণ সম্পাদক নিযুক্ত হন।
১৯৭০ সালে তিনি তৎকালীন পূর্ববঙ্গ আইন পরিষদের সদস্য নির্বাচিত হন। ১৯৭১ সালে মুক্তিযুদ্ধ শুরু হলে তিনি মুক্তিযুদ্ধে অংশগ্রহণ করা ছাড়াও মুক্তিযুদ্ধের অন্যতম সংগঠক হিসেবেও তিনি কাজ করেছেন। মুক্তিযুদ্ধ শুরু হলে তিনি সোহরাব হোসেন ও সৈয়দ আতর আলীকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। মুক্তিযুদ্ধের সময় তাকে মাগুরায় সর্বদলীয় সংগ্রাম পরিষদের আহবায়ক হিসেবে দায়িত্ব দেয়া হয়; তবে যুদ্ধকালে তিনি ভারতে অবস্থান করছিলেন এবং সেখানে তাকে রানাঘাট যুব শিবিরের (ইয়ুথ ক্যাম্প)-এর দায়িত্ব দেয়া হয়।
১৯৭২ সালে তিনি স্বাধীন বাংলাদেশে বাংলাদেশ গণপরিষদের সদস্য হিসেবে দায়িত্বপালন করেন। ১৯৭৬ সালে তিনি মাগুরা আওয়ামী লীগের সভাপতি হিসেবে দায়িত্ব গ্রহণ করেন। ১৯৭৯ সালে তিনি দ্বিতীয় সংসদ নির্বাচনে তৎকালীন যশোর-১১ আসন থেকে সংসদ সদস্য নির্বাচিত হন। এরপর, ১৯৮৬ সালে তিনি তৃতীয় জাতীয় সংসদ নির্বাচন ও ১৯৯১ সালে পঞ্চম জাতীয় সংসদ নির্বাচনে মাগুরা-২ সংসদীয় আসন থেকে সংসদ সদস্য নির্বাচিত হন।
মৃত্যুর পূর্ব পর্যন্ত তিনি জাতীয় সংসদের মাগুরা-২ সংসদীয় আসনের সংসদ সদস্য হিসেবে দায়িত্ব পালন করেছেন। তিনি ১৯৯৩ সালের ২৫ ডিসেম্বর মৃত্যুবরণ করেন।